Georq Büxner

Georq Büxner (Tam adı: ; ) — Almaniya yazıçısı.Büxner// Büssel – Çimli-podzol torpaqlar / baş red. M. K. Kərimov. — Azərbaycan Milli Ensiklopediyası. — Bakı: "Azərbaycan Milli Ensiklopediyası" Elmi Mərkəzi, 2014. — 25 cilddə. — V cild. — Səhifələrin sayı: 592. — Səh.: 146. — 25 000 nüsx. — ISBN 978-9952-441-10-9.

 Həyatı 
Atası həkim olmuşdur. Strasburq və Gisendə tibbi öyrənmişdir. 1834-cü ildə Hessendə "İnsan hüquqları cəmiyyəti"ni yaratmış, sol radikal ideyalar aşılayan "Hessen kəndlilərinə" müraciətini (1834) yazmışdır. Cəmiyyət üzvlərinin təqib olunması və həbsi onu Sürixə köçməyə vadar etmişdir.

 Fəaliyyəti 
Üç pyesin: "Dantonun ölümü" (1835), "Voysek" (1836–37-ci illərdə tamamlanmamışdır; A. Berq onun əsasında "Votsek" operasını yazmışdır, 1921) dramlarının, həmçinin "Leons və Lena" (nəşri 1839-cu ilə aiddir) komediyasının müəllifidir. U. Şekspirin poetikası və "Fırtına və təzyiq" dramaturgiyasının təsiri ilə yazılan Büxnerin pyesləri yığcamlığı, dinamik səhnələri, qroteskliyi və bununla yanaşı obrazların son dərəcə reallığı ilə ekspressionizm dramının bir çox xüsusiyyətlərini qabaqlamışdır. Mənəvi cəhətdən yaxınlıq hiss etdiyi Y. M. Lens haqqında "Lens" povesti tamamlanmamışdır. 

 Əsərləri 
 Hessen kuryeri, 1834;
 Dantonun ölümü, 1835;
 Voysek, 1836–37;
 Lenz, 1835 (Qısa hekayə);
 Leons və Lena, nəşri 1839;
 Pietro Aretino, onun Pietro Aretino haqqında yazdığı əsər itkin düşmüşdür.

 Tərcümələri 
 Lukretia Borgia, 1835 (Viktor Hüqo);
 Maria Tudor, 1835 ( Viktor Heqo).

 İstinadlar 

Kateqoriya:Almaniyanın qeyri-bədii əsər yazan yazıçıları
Kateqoriya:Almaniya həkim-yazıçıları
Kateqoriya:Almaniya dramaturqları
Kateqoriya:Almaniya şairləri
Kateqoriya:Almaniya inqilabçıları